b'\n_START_ARTICLE_\nFisher-Price\n_START_SECTION_\nHistorie\n_START_PARAGRAPH_\nVirksomheden blev grundlagt i 1930 af Herman Fisher, Irving Price og Helen Schelle._NEWLINE_I 1931 fik firmaet succes, efter at de tre stiftere havde pr\xc3\xa6senteret 16 stykker af deres tr\xc3\xa6leget\xc3\xb8j p\xc3\xa5 den store American International Toy Fair messe i New York. "Dr. Doodle" som var det f\xc3\xb8rste Fisher-Price produkt der blev solgt, er i god stand mange penge v\xc3\xa6rd p\xc3\xa5 alverdens antikmarkeder. I de tidlige 50\'ere begyndte selskabet ogs\xc3\xa5 at bruge plastic, og kombinere dette med tr\xc3\xa6et. "Buzzy Bee" blev det f\xc3\xb8rste produkt som udelukkende var fremstillet i plastic._NEWLINE_"Play Family" produkterne (senere kendt som "Little People") som fik stor succes, begyndte Fisher-Price at producere i 1960. Medstifter Herman Fisher gik i en alder af 71 \xc3\xa5r p\xc3\xa5 pension i 1969, og senere samme \xc3\xa5r blev firmaet k\xc3\xb8bt af konglomeratet Quaker Oats._NEWLINE_Fisher-Price blev i 1991 gjort til et selvst\xc3\xa6ndigt aktieselskab, og i november 1993 k\xc3\xb8bte den amerikanske leget\xc3\xb8jskoncern Mattel samtlige aktier i selskabet.'